        R O M Â N I A


 

 
              
                                       

JUDEŢUL HUNEDOARA 
       



             
              

   MUNICIPIUL BRAD


       P R I M A R UL

  Nr. 44/11050/27.02.2025
R E F E R A T   D E   A P R O B A R E

privind dezlipirea unui imobil – teren, proprietate 
publică a Municipiului Brad
Având în vedere că s-a identificat o oportunitate de finanțare pentru obiectivul de investiții ”CONSTRUIRE ȘI DOTARE – CENTRUL DE ÎNGRIJIRI PALIATIVE BRAD”, prin Prioritatea 2 - Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populaţiei, impactului dizabilității şi profilului de morbiditate, Obiectivul Specific RSO4.5 - Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR), prin intermediul unităților administrativ - teritoriale și în parteneriat cu unitățile sanitare, este necesară punerea la dispoziție a unui teren pentru construirea acestuia.

În acest scop, în domeniul public al Municipiul Brad a fost identificat imobilul - teren situat în municipiul Brad, strada Horea, nr. 10, identificat prin Cartea Funciară nr. 67884 Brad, număr cadastral 67884, în suprafață totală de 2.758 mp., având categoria de folosință ”curți construcții”.
Întrucât pentru realizarea obiectivului de investiții este necesară doar o suprafață de aproximativ 2.200 mp., s-a comandat întocmirea unei documentații de dezlipire a acestui imobil-teren.

Astfel, a fost întocmită, de către persoană autorizată, ing. Fruja Ioan – Vasile, documentația cadastrală denumită ”Plan de amplasament și delimitare a imobilului”  cu propunere de dezlipire a acestui imobil - teren, formându-se  două loturi,  după cum urmează:
a) - lotul numărul 1, în suprafață de 550 mp., municipiul Brad, strada Horea, nr. 10, județul Hunedoara, care se va transcrie într-o carte funciară nouă cu număr cadastral 69887, având categoria de folosință ”curți construcții” , urmând a fi utilizat în derularea unor proiecte de mobilitate urbană;

b) - lotul numărul 2, în suprafață de 2.208 mp., municipiul Brad, strada Horea, nr. 10, județul Hunedoara, care se va transcrie într-o carte funciară nouă cu număr cadastral 69888, având categoria de folosință ”curți construcții”.
Cheltuielile ocazionate cu punerea în aplicare a hotărârii Consiliului Local se vor suporta din bugetul local al Municipiului Brad.

În contextul celor de mai sus am inițiat prezentul proiect de hotărâre prin care am propus dezmembrarea imobilului – teren identificat în cele de mai sus și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 879 alin. (2) și art. 880 din Legea nr. 287/2009 privind Codul Civil, republicată, cu modificările și completările ulterioare, ale ﻿Legii cadastrului şi a publicităţii imobiliare nr. 7/1996 republicată, cu modificările și completările ulterioare, ale art. 18 lit. e), art. 127 alin. (1), art. 129 și art. 130 alin. (1) lit. a) din Anexa 1 la Ordinul nr. 600/2023 privind aprobarea Regulamentului de  recepţie şi înscriere în evidenţele de cadastru şi carte funciară, ale art. 25 alin. 1 din Legea nr. 350/2001 privind amenajarea teritoriului și urbanismul, cu modificările și completările ulterioare, ale art. 129 alin. (2) lit. c)  și alin. (14), art. 333 alin. (3) și art. 354 din  O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.
P R I M A R

Florin CAZACU
